**РЕПУБЛИКА СРБИЈА**

**АП ВОЈВОДИНА**

**ГРАД СРЕМСКА МИТРОВИЦА**

**ГРАДСКА УПРАВА ЗА ИНФРАСТРУКТУРУ**

**И ИМОВИНУ**

**Број**: 404-538/2017-ХIII

**Дана**: 03.01.2018. године

**СРЕМСКА МИТРОВИЦА**

**2. ПИТАЊА И ОДГОВОРИ –ПОЈАШЊЕЊА КОНКУРСНЕ ДОКУМЕНТАЦИЈЕ: ЈАВНА НАБАВКА-РЕКОНСТРУКЦИЈА УЛИЦЕ ВУКА КАРАЏИЋА, БР.404-538/2017-ХIII**

I У конкурсној документацији у поглављу **IV** Услови за учешће у поступку јавне набавке из члана 75. и члана 76. Закона и упутство како се доказује испуњеност тих услова, ДОДАТНИ УСЛОВИ, на страни 9 од 50, средства финансијског обезбеђења дефинисано је:

**2. Обавезујуће оргинал писмо о намерама пословне банке да ће издати банкарску гаранцију за повраћај аванса**

Понуђач је дужан да уз понуду достави Оригинал обавезујуће писмо о намерама банке за издавање неопозиве, безусловне и наплативе на први позив и без права приговора, банкарске гаранције за повраћај авансног плаћања у висини аванса (50% од вредности уговора са ПДВ-ом), као гаранција за повраћај аванса, са роком важења 30 дана дужим од уговореног рока за извршење уговорених радова, тј. до примопредаје –окончања радова.

У моделу уговора на страни 37 од 50 дефинисана је обавеза извођача да у року од 15 дана од дана закључења уговора преда Наручиоцу банкарску гаранцију за повраћај аванса, са роком важења најмање до коначног извршења посла, која мора бити безусловна, неопозива, без права на приговор и платива на први позив, а у корист Наручиоца.

**Питање I:**

Молим Вас да дефинишете рок важења банкарске гаранције за повраћај аванса.

**Одговор I: Наручилац је изменио конкурсну документацију у моделу уговора на страни 37 од 50, везано за банкарску гаранцију за повраћај аванса, тј усагласио је са поглављем VIII Упутство понуђачима како да сачине понуду страна 47 од 50 и сада Модел уговора страна 36 и 37 од 50, члан 11. став 1. гласи:**

**„Извођач се обавезује да у тренутку закључења уговра, а најкасније у року од 7 дана по закључењу уговора преда Наручиоцу банкарску гаранцију за повраћај аванса, која ће бити са клаузулама: безусловна и платива на први позив. Банкарска гаранција за повраћај авансног плаћања издаје се у висини плаћеног аванса без ПДВ-а и која мора трајати најмање 30 дана дуже од уговореног рока за извршење радова. Гаранција мора бити безусловна, платива на први позив, и сви елементи гаранција морају бити у потпуности усаглашени са Конкурсном документацијом.**

**Наручилац не може исплатити аванс пре него што прими тражено средство финансијског обезбеђења за повраћај авансног плаћања. Поднета банкарска гаранција не може да садржи додатне услове за исплату, краће рокове од оних које одреди наручилац, мањи износ од оног који одреди наручилац или промењену месну надлежност за решавање спорова.“**

II У конкурсној документацији у поглављу **IV** Услови за учешће у поступку јавне набавке из члана 75. и члана 76. Закона и упутство како се доказује испуњеност тих услова, ДОДАТНИ УСЛОВИ, на страни 9 од 50, средства финансијског обезбеђења дефинисано је:

**4. Обавезујуће оргинал писмо о намерама пословне банке да ће издати банкарску гаранцију за отклањање грешака у гарантном року.**

Понуђач је дужан да уз понуду достави Оригинал обавезујуће писмо о намерама банке за издавање неопозиве, безусловне и наплативе на први позив и без права приговора, банкарске гаранције за отклањање грешака у гарантном року у износу од 10 % од вредности уговора без ПДВ-а чији рок важења мора бити 30 дана дужи од уговореног гарантног рока.

У моделу угоора на страни 37 од 50 дефинисана је обавеза извођача да у року од 10 дана након примопредаје радова Наручиоцу преда банкарску гаранцију за отклањање грешака у гарантном року у износу од 5% од вредности уговора без ПДВ-а и са роком важења пет дана дужим од уговореног гарантног рока, која мора бити безусловна, неопозива, без права на приговор и платива на први позив, а у корист Наручиоца, што је услов за оверу окончане ситуације.

**Питање II:**

Молим Вас да дефинишете износ (проценат) банкарске гаранције за отклањање грешака у гарантном року.

**Одговор II: Наручилац је изменио конкурсну документацију у моделу уговора на страни 37 од 50, везано за банкарску гаранцију за отклањање грешака у гарантном року, тј усагласио је са поглављем VIII Упутство понуђачима како да сачине понуду страна 47 од 50 и сада Модел уговора страна 37 од 50, члан 11. став 7. 8. и 9.гласи:**

**„Банкарску гаранцију за отклањање грешака у гарантном року, понуђач предаје наручиоцу у тренутку примопредаје предмета уговора - завршетка уговорених радова, што ће бити констатовано Записником о примопредаји радова.**

**Изабрани понуђач се обавезује да у тенутку примопредаје предмета јавне набавке преда наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року издаје се у висини од 10 % од вредности уговора без ПДВ-а. Рок важења банкарске гаранције мора бити 30 дана дужи од гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања квара који би могао да умањи могућност коришћења предмета уговора у гарантном року.**

**Гаранцију за отклањање недостатака у гарантном року наручилац сме да наплати уколико Извођач не отпочне са отклањањем недостатака у року од 5 дана од дана пријема писаног захтева Наручиоца и не отклони их у року и у складу са писаним захтевом Наручиоца. У том случају наручилац може ангажовати другог извођача и недостатке отколонити по тржишним ценама са пажњом доброг привредника.“**

**Питање III:**

Молим Вас да дефинишете место и удаљеност депоније за одлагање грађевинског шута и земљаног материјала и услове за депоновање материјала.

**Одговор III: Депоновање грађевинског отпада биће организовано на депонији Лука „Легет“ Сремска Митровица и Регионална депонија „Срем-Мачва“, које се налазе на удаљености од 7,00 до 10,00 км, како је наведено у Конкурсној документацији у обрасцу 2, на страни 18 од 50, Спецификација радова- Предмер и предрачун саобраћајних површина, II Земљани радови, тачка 5, а што се тиче депоновања материјала, потребно је само пријавити почетак депоновања материјала (обавеза наручиоца).**

**Наручилац ће у наведеним ставкама везаним за постављена питања 1 и 2, извршити измене Модела уговора (члан 11 –страна 36 и 37), извршити и окачити измењену конкурсну документацију јавне набавке –Реконструкција улице Вука Караџића на Порталу јавних набавки и на интернет страници наручиоца.**

КОМИСИЈА ЗА ЈАВНЕ НАБАВКЕ